als_Latn dik_Latn sag_Latn
Diego Simeone do të nënshkruajë një kontratë të re me Atletico Madrid deri në vitin 2020, por Manchester City nuk dorëzohet.
Anglezët që kërkojnë t’i japin duart Manuel Pellegrinit, synojnë një strateg të ri në stol dhe “El Cholo” mbetet në krye të listës, pavarësisht deklaratave të tij ku ka mohuar disa herë largimin nga ekipi që ndërtoi 4 vjet më parë. Atletico e ka siguruar argjentinasin se do të bëjë investime të rëndësishme edhe në të ardhmen, ndërsa sheikët që drejtojnë klubin anglez shpresojnë ta fitojnë konkurrencën me një ofertë faraonike për trajnerin nënkampion Europe.
Sipas “Daily Mirror”, nëse pista Simeone dështon, Pep Guardiola dhe Carlo Ancelotti janë dy emra të tjerë që intrigojnë ambjentet e “Citizens”, por deri në fund të sezonit nuk mund të nisë asnjë aksion konkret pasi dy trajnerët në fjalë janë të përqëndruar te skuadrat e tyre dhe sezoni aktual. Në këtë mënyrë, çdo skenar mbetet i hapur me dyshimin më të vogël rreth të ardhmes së Manuel Pellegrinit, i cili nuk konsiderohet më trajneri i së ardhmes pasi nuk arriti të siguronte një biletë në çerekfinalen e UEFA Champions League, ndërsa në kampionat, Chelsea mbetet i shkëputur nga vendi i dytë dhe fitorja e titullit është thjesht çështje kohe për blutë e Londrës.
als_Latn als_Latn als_Latn